Document ID: 32004R0663

Κανονισμός (ΕΚ) αριθ. 663/2004 της Επιτροπής
της 7ης Απριλίου 2004
για τροποποίηση του κανονισμού(ΕΚ) αριθ. 2300/97 περί λεπτομερειών εφαρμογής του κανονισμού (ΕΚ) αριθ. 1221/97 του Συμβουλίου περί των γενικών κανόνων εφαρμογής για ενέργειες βελτίωσης της παραγωγής και της εμπορίας του μελιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1221/97 του Συμβουλίου, της 25ης Ιουνίου 1997, περί γενικών κανόνων εφαρμογής για ενέργειες βελτίωσης της παραγωγής και της εμπορίας του μελιού(1), και ιδίως το άρθρο 5,
Εκτιμώντας τα ακόλουθα:
(1) Ο κανονισμός (ΕΚ) αριθ. 2300/97 της Επιτροπής(2) καθορίζει τις αναγκαίες διατάξεις για την εφαρμογή των ετήσιων εθνικών προγραμμάτων που προβλέπονται από τον κανονισμό (ΕΚ) αριθ. 1221/97. Το άρθρο 2 παράγραφος 1 του κανονισμού (ΕΚ) αριθ. 2300/97, προβλέπει ότι τα κράτη μέλη ανακοινώνουν τα προγράμματα στην Επιτροπή πριν από τις 15 Απριλίου κάθε έτους.
(2) Η προσχώρηση στην Ευρωπαϊκή Ένωση της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβακίας και της Σλοβενίας θα πρέπει να επιτρέψει στις χώρες αυτές να επωφεληθούν των εθνικών προγραμμάτων που προβλέπονται από τον κανονισμό (ΕΚ) αριθ. 1221/97. Για να είναι δυνατόν τα προγράμματα αυτά να εξεταστούν με ενιαίο τρόπο για όλα τα κράτη μέλη, θα πρέπει να μεταφερθεί στις 15 Μαΐου 2004 η ημερομηνία ανακοινώσεως των τελευταίων, για το έτος 2004.
(3) Πρέπει συνεπώς να τροποποιηθεί ο κανονισμός (ΕΚ) αριθ. 2300/97.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του κρέατος πουλερικών και των αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΚ) αριθ. 2300/97, η παράγραφος 1 αντικαθίσταται από το ακόλουθο κείμενο:
"1. Τα κράτη μέλη ανακοινώνουν στην Επιτροπή τα προγράμματα πριν από τις 15 Απριλίου κάθε έτους. Εντούτοις, για το έτος 2004, τα κράτη μέλη ανακοινώνουν το πρόγραμμά τους το αργότερο στις 15 Μαΐου."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται στα ετήσια προγράμματα της περιόδου 2004/2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Απριλίου 2004.

Labels: 7
3
17